Band of Angels

***Band of Angels*** (títol orichinal en anglés, en aragonés ***Banda d'ánchels***, estrenada en Aragón con o títol en castellano de ***La esclava libre***, en aragonés ***L'esclava libre***) ye una cinta de cine de drama de cine estausunidense estrenada l'anyo 1957, dirichida por Raoul Walsh seguntes un guión adaptau por John Twist, Ivan Goff y Ben Roberts (basau en a novela *[[Band of Angels (novela)|Band of Angels]]*, publicada por Robert Penn Warren l'anyo 1955), con una banda sonora orichinal de Max Steiner, una dirección de fotografía de Lucien Ballard, una producción cinematografica ta la productora cinematografica Warner Bros. y un elenco d'actors formau por Clark Gable, Yvonne De Carlo, Sidney Poitier, Efrem Zimbalist Jr., Rex Reason, Patric Knowles, Torin Thatcher, Andrea King, Ray Teal, Russell Evans, Carolle Drake, Raymond Bailey y Tommie Moore, entre d'atros.

Amantha Starr ye la filla d'o propietario d'una plantación de cotón en Kentucky y como tal vive una vida de luxo, en os anyos 1860. Pero cuan de rapiconte muere su pai, se descubre un secreto que ni la mesma Amantha sabeba: sí que ye la filla de su pai, pero tamién ye la filla d'una d'as esclavas negras d'a plantación y, en consecuencia, ye una negra esclava y propiedat d'o nuevo propietario d'a plantación. Iste la vende y qui la ha comprau ye un traficant d'esclavos que la leva enta Nueva Orleans ta vender-la a buen pre, en estar conscient de que ye un "producto de luxo" en estar blanca, bien educada, choven y polida. Encara que preba de violar-la en o viache, la mesacha cosigue resistir-se. En plegar enta Nueva Orleans, ye vendida en subhasta, por un pre bien elevau, y qui la ha mercau ye Hamish Bond, qui l'ha feito ta librar-la d'a humiliación que yera padeixendo. Hamish la tracta con uita consideración, concedendo-li casi la condición d'una visita. Hamish tracta muit bien a los suyos esclavos y de feito la suya man dreita ye un esclavo negro, Rau-Ru, qui atamas d'o tracto y d'a educación que li ha dau Hamish, l'odia por o feito d'estar o suyo esclavo. Finalment, Amantha confiesa que s'ha enamorau d'Hamish, qui tamién ye enamorau d'ella. Iste la puya en un barco ta ninviar-la enta Cincinnati en estar conscient de que bien luego esclatará la guerra, pero Amantha baixa d'o barco ta estar con él. Poco dimpués, un propietario d'una plantación vecina, Charles de Marigny, preba de violar-la y, en escuitar os suyos gritos, Rau-Ru apareixe y eslania a l'agresor, qui pierde lo sentiu. Sabendo que l'ataque d'un negro, por cualsiquier motivo, contra un blanco ye la muerte, Rau-Ru fuye. Hamish confiesa a Amantha que d'antes mas él estió un traficat d'esclavos dende Africa y que por ixo no puet casar-se con ella, y la mesacha marcha enta Nueva Orleans. As cosas se complican cuan d'una man plega en Nueva Orleans mientres a guerra Rau-Ru como un suboficial de l'exercito estausunidense, d'atra man lo suyo tenient s'enamora d'Amantha y amás Kamish ye perseguiu por as nuevas autoridaz nordistas como propietario d'una plantación d'esclavos.

A cinta s'ambienta en Cincinnati (Òhio), Nueva Orleans (Loisiana) y en Kentucky mientres os anyos 1860, y las suyas escenas se filmoron en Baton Rouge y atros puestos de Loisiana, amás d'en os Warner Brothers Burbank Studios en Burbank (California).

## Elenco

## Se veiga tamién
* Cine en 1957.
* Cintas de 1957.

## Referencias

## Vinclos externos

*  ''Band of Angels'' en Internet Movie Database.
*  ''Band of Angels'' en TCM Movie Database.
*  ''Band of Angels'' en l**[[American Film Institute Catalog]]'' de l**American Film Institute*.
*  [https://www.rottentomatoes.com/m/band_of_angels *Band of Angels''] en Rotten Tomatoes.